Valen 2 kraftverk

Valen 2 kraftverk var et vannkraftverk i Kvinnherad kommune i Vestland. Det økende behovet for kraft til Valen sjukehus gjorde det nødvendig å bygge et nytt kraftverk i 1939. Valedalselva ble demmet opp i Stemmelandsdammen for å overføre vann til Svartajørna hvor inntaket var, det ga en fallhøyde på 300 meter. Det ble installert en peltonturbin med likestrømsgenerator. I 1956 ble stasjonen utvidet og det ble installert to nye peltonturbiner, nå med vekselstrømgeneratorer. Samlet effekt var da 1,6 MW. Årproduksjon var 9 GWh i 1952. Stasjonen ble nedlagt i 2008 da det nye Valen kraftverk ble satt i drift. Bygningen står intakt. Kilder NVE: Utbygd vannkraft i Norge 1946 Vasskrafta.no: Valen kraftstasjon 1 (1910–1956) Arkivert 22. mars 2023 hos Wayback Machine. Vasskrafta.no: Valen kraftverk si historie Arkivert 22. mars 2023 hos Wayback Machine.